**Trecută-i libertatea**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trecută-i libertatea iar noi trăim cu teamă

Și ochii-s două umbre ce se revăd în zbor.

În sufletu-mi fierbinte port lacrima de mamă,

Iar noaptea-mi e ulciorul cu care sting un dor.

Deschid oblonul minții să fac lumină-n casă —

Atâtea nopți sihastre din trup m-au alungat.

Pe umeri port momentul cu ce-am avut pe masă,

Când patimile vieții în sclav m-au transformat!

Nu-mi las înstrăinarea să-mi suflece pocalul,

Ce-n palma șlefuită pe răni s-a așezat.

Durerea sufletească s-a stins la fel ca valul,

În stâncile uitate de-un țărm nevindecat.

Port azi vinovăția că mâine-mi plec obrazul,

Sub unghiile-mi rupte găsesc pământ străin...

M-oi lepăda de visul cu care-am stins macazul

Și voi uita de mine: - Ce sunt. De unde vin?

Trecută-i libertatea și-s condamnat pe viață,

Să port căluș sub masca ce-a devenit de gheață!

Georgian Ionut Zamfira 06.08.2021